
Referat af møde onsdag den 25. marts 2026 kl. 17-19

Til stede: 
Gregers Christensen, Claus Nielsen, Magnus von Dreiager, Anette Holm (medarbejderrepræsentant), Mette Bjerg(medarbejderrepræsentant), Jesper Skibsted Als (rektor), Lars Lysdahl (salgs- og udviklingschef) 
Afbud: 
Jens Bernhart – normal referent, Claes Rask Poulsen, Thomas Bo Stovgaard(kursistrepræsentant) og Jeppe Poulsen 
Andre deltagere: 
Revisor Christian Dahlstrøm (Deloitte) og Ali Qais(online), økonomichef ved KVUC (deltog i punkt 6-7),  
Referent(er):
Jesper Skibsted Als
Formand Gregers Christensen bød velkommen til kalenderårets første bestyrelsesmøde. Han bød velkommen til revisor Christian Dahlstrøm fra Deloitte og Ali Qais, som repræsenterer det administrative fællesskab mellem KVUC og VUC Lyngby.
1. Godkendelse af dagsorden
Dagsordenen er godkendt.
2. Godkendelse af referat fra sidste møde

Der mangler ord i punkt 10 – JAL beder referenten om at tilføje dette. Ellers var der ingen kommentarer til referatet. Referatet fra mødet tirsdag den 9. december 2025 er godkendt.  
3. Referatopfølgning
Formand Gregers Christensen orienterede bestyrelsen om at siden sidste bestyrelsesmøde er Jesper Skibsted Als blevet fastansat som rektor på VUC Lyngby. Der blev holdt ansættelsessamtale mandag den 5.1.2026. Det var et enigt ansættelsesudvalg, der pegede på Jesper Skibsted Als som VUC Lyngbys næste rektor.
Punkt 7: Jesper Skibsted Als orienterede bestyrelsen om at STUK har godkendt planen for tilsynsarbejdet i forhold til parallelsamfundsproblematikker. Planen er gennemgået med medarbejderne på et personalemøde den 3.2.2026 og efterfølgende sendt ud til medarbejderne i nyhedsbrev den 6.2.2026. 
4. Meddelelser
Det er aftalt med bestyrelsen at punktet meddelelser ikke bliver gennemgået, punkt for punkt på møderne. Men at bestyrelsesmedlemmerne kan stille spørgsmål, hvis de ønsker enkelte punkter uddybet.

Til punkt 2: Anette Holm vil gerne have HF-e med næste år. Ved nærmere eftersyn er de med. Der manglede blot et ”e” der hvor der står HF. Det bliver rettet. 
Til punkt 4: Anette Holm efterspurgte at planen for parallelsamfunds problematik sendes til bestyrelsen. Det lovede Jesper Skibsted Als at gøre.
Til punkt 5: Anette Holm spurgte til FREJA og om Nybrovej 114 er ved at blive solgt? Jesper Skibsted Als svarede at det er Nybrovej 114 ikke, men at FREJA, via STUK har sendt materiale ud om at FREJA har fået til opgave at opkøbe overskydende bygninger i forbindelse med omstrukturering af institutionslandskabet. Jesper Skibsted Als præciserede, at det er bestyrelsen, der ejer VUC Lyngby og at det derfor er her beslutningskompetencen ligger. 
5. Status på fremtidigt institutionslandskab

Jesper Skibsted Als orienterede bestyrelsen om at Region Østdanmark står for at invitere til møder om det fremtidige institutionslandskab. VUC Lyngby er kommet i gruppe med institutioner, der efter Jesper Skibsted Als’ fortolkning af loven ikke har mulighed for at overtage de gymnasiale enkeltfag. Dette blev nævnt overfor Nina Slot fra Region Østdanmark på et orienteringsmøde. Hun gjorde opmærksom på at der kommer flere møder med andre institutioner. 
Jesper Skibsted Als orienterede om at institutionerne har frem til 1. kvartal 2027 til at komme med deres bud på institutionslandskabet og at STUK så kommer med deres plan i 2. kvartal 2027. 

Det blev aftalt at Jesper Skibsted Als holder bestyrelsen orienteret på fremtidige bestyrelsesmøder, om hvad der sker på området. 
6. Godkendelse af årsrapport 2025
Revisor Christian Dahlstrøm gennemgik årsrapporten for 2025. Påtegningen er så pæn som den kan blive, idet den er uden bemærkninger fra revisors side.  Han gennemgik ledelsesberetningen, herunder de faglige resultater og redegørelsen for underskud på baggrund af fald i aktivitet. 
Revisor Christian Dahlstrøm gennemgik herefter nøgletalsoversigten, som viser, at 2025 ender med et driftsunderskud på 3,2 mio. kr. men grundet den ekstraordinære indtægt fra salget af Nybrovej 112 ender årets resultat på ca. 31 millioner. 
Bestyrelsen godkendte efter et par afklarende spørgsmål regnskabet og underskrev årsrapporten. 
Med indsendelse af årsregnskabet til STUK forventer Jesper Skibsted Als at den nuværende situation med skærpet tilsyn fra STUK bliver ophævet.
7. Godkendelse af revisionsprotokollat 
Revisor Christian Dahlstrøm gennemgik revisionsprotokollatet. 
Der har i løbet af året været visse uregelmæssighed i forbindelse med opdatering af bogholderiet samt afstemning af enkelte poster.

Ali Qais forklarede at situationen skyldte udskiftning af medarbejdere i økonomiafdelingen. Afdelingen er nu styrket hvad bemanding angår, og de omtalte problemer er nu afklaret. 
Bestyrelsen godkendte efter afklarende spørgsmål revisionsprotokollatet og takkede revisor for gennemgangen af årsrapport og revisionsprotokollat 2025.

Bestyrelsen underskrev revisionsprotokollat, og bestyrelsestjeklisten blev underskrevet af formanden.

8. Godkendelse af investeringsrammer

Jesper Skibsted Als orienterede på baggrund af det udsendte bilag. Det er magen til investeringsrammen for 2025, dog med den ændring at planen for at indføre fjernvarme på Nybrovej 114 ikke gennemføres. 
Bestyrelsen godkendte investeringsrammerne i det udsendte bilag.

9. Godkendelse af fagtilbud

Jesper Skibsted Als orienterede om fagtilbuddet for kursusåret 2026/2027. Det er meget lig det forløbne års fagtilbud.
Jesper Skibsted Als betryggede bestyrelsen om at vi følger holdstørrelser nøje og forsøger at sammenlæse hold hvor det er muligt.

Det blev godkendt at det skal være muligt for kursister at tage en fuld HF og at AVU skal have hold og timer nok til at kursister kan få SU. Derfor kan der være hold som ikke er rentable men som bliver afviklet på HF og AVU.

Bestyrelsen godkendte fagtilbuddet. 
10. Tilsyn med DOP og driftsoverenskomst med DOP

Jens Bernhart har lavet sit skriv om tilsyn og Jesper Skibsted Als orienterede om tilsyn med driftsoverenskomstparter 2025 på baggrund af tilsynsrapport 2025 (udsendt som bilag). Tilsynet 2025 er foretaget sammen med de øvrige VUC’er i hovedstadsområdet, og det er foregået i god dialog og endte uden påbud.
11. Kvalitetsarbejdet 

Jesper Skibsted Als orienterede om status på 2025 mht. kvalitetsarbejdet på baggrund af den udsendte kvalitetsrapport. Kvalitetsrapporten er en status på Strategi 2023-25 og fokus i kvalitetsarbejdet i denne strategi. I forhold til nøgleområdet om samarbejde og partnerskaber med aftagerinstitutioner er den store forskel i forhold til tidligere projektet Nye broer til flere faglærte, som er et 3-årigt samarbejde mellem 6 VUC’er, SOSU H og Diakonissestiftelsen. Under nøgleområdet samarbejde med kommunerne nævnte Jesper Skibsted Als dels undervisning af medarbejdere i kommuner, samarbejdet mellem ungevejledere og VUC Lyngbys studievejledere.

Anette Holm gjorde opmærksom på at brobygning for FGU-elever og EUD er ikke forekommet og at det derfor skal tages ud af kvalitetsrapporten.
12. Fastsættelse af møderække for næste skoleår
Følgende møderække for næste skoleår er godkendt: 21. september, 15. december, 17. marts og 3. juni

13. Eventuelt
Jesper Skibsted Als orienterede kort bestyrelsen om at kønssammensætningen i bestyrelsen ikke er helt som ønsket fra ministerielside. Det skal tilstræbes at der er op mod 40% kvinder i ledelse og bestyrelse. Dette er tidligere drøftet med formanden. Vi blev enige om at det er vigtigere at bestyrelsen er sammensat af personer som kender til VUC Lyngbys situation og det er derfor vægtet højere med kontinuitet i bestyrelsen end kønssammensætning. Jesper Skibsted Als vil forsøge at få en kvindelig elev/kursist til at komme med i bestyrelsen.  
Næste møde 4. juni 2026.

